Alexander Gerst

Alexander Gerst (fæddur 3. maí 1976 í Künzelsau í Þýskalandi) er þýskur jarðeðlisfræðingur, eldfjallafræðingur og geimfari.

Ævi og menntun 
Gerst ólst upp í Künzelsau. Hann lauk stúdentsprófinu sínu árið 1995 við tækniskólann í Öhringen. Hann sinnti síðan samfélagsþjónustu hjá þýska Rauða krossinum (DRK) og ferðaðist síðan til ýmissa landa í eitt ár. Hann var mjög hrifinn af eldfjöllum Nýja Sjálands og hóf nám í jarðeðlisfræði og brautskráðist frá þáverandi háskólanum í Karlsruhe (nú Tækniháskólinn í Karlsruhe (KIT)). Auk þess stundaði hann nám í jarðvísindum í Wellington og hlaut þar meistaragráða í raunvísindum árið 2005. Árið 2006 hlaut hann sumarstyrk frá þýsku flug- og geimrannsóknarmiðstöðinni (DLR). Að eigin sögn vakti afi hans áhuga á geimferðum, því að afi hans var fjarskiptaáhugamaður (radíóamatör) og notaði tunglið til að endurvarpa radíóbylgjum. Gerst er nú sjálfur fjarskiptaáhugamaður með bandaríska kallmerkinu KF5ONO.

Í maí 2010 hlaut Alexander Gerst doktorsgráðu frá Háskólanum í Hamborg með rannsókn um gosvirkni eldfjallsins Erebus á Suðurskautslandinu. Gerst hefur einnig komið  fram í ýmsum heimildarmyndum um geimferðir, til dæmis myndum sem fjalla um þyngdarhröðun.

Geimfari

Val og grunnþjálfun 
Gerst komst áfram í valferli evrópsku geimferðastofnunarinnar (ESA) árið 2008 sem einn af 8.413 umsækjendum. Hann var eini Þjóðverjinn á meðal sex nýrra geimfara sem kynntur var almenningi 20. maí 2009. Í byrjun september 2009 hóf hann þjálfun sína í Evrópsku geimfaramiðstöðinni (EAC) í Köln og varð geimfari þann 22. nóvember 2010 að lokinni grunnþjálfun sinni, við opinbera athöfn í EAC.

Fyrsta geimferð 
Þann 18. september 2011 tilnefndi ESA Gerst í geimflug ásamt rússanum Maxim Surajew og bandaríkjamanninum Reid Wiseman í Alþjóðlegu geimstöðina ISS. Árangursríkt eldflaugaskot af Sojus TMA-13M var 28. maí 2014 klukkan 19:57 UTC í Baikonur í Kasakstan. Gerst var í geimnum sem flugverkfræðingur ISS-leiðangra númer 40 og 41, fram til 10. nóvember 2014. Eftir Thomas Reiter og Hans Schlegel er hann þriðji þýski geimfarinn á Alþjóðalegu geimstöðinni og annar í langtíma áhöfn. ESA-leiðangur hans var kallað Blue Dot eftir ljósmyndinni Föli blái punkturinn (enska: Pale Blue Dot), sem sýnir jörðina úr mikilli fjarlægð sem „Fölan bláan punkt“.

Eftir að geimgöngunni hans sem hann átti að vera í ágúst 2014 var frestað fór hún fram 7. október 2014 ásamt Reid Wiseman undir nafninu US-EVA 27 eða ISS-leiðangur 41 - EVA 1. Gangan tók sex klukkustundir og 13 mínútum og var gölluð kælidæla flutt og nýtt kapalkerfi sett fyrir gripararminn.

10. nóvember 2014 lenti hann saman með Surayev og Wiseman klukkan 3:58 UTC í Kasakstan. Hópur lækna frá ESA kannaði hvernig líkaminn hans aðlagaðist þyngdarafl jarðarinnar eftir þyngdarlausa dvöl í geimnum.

Önnur geimferð, leiðangursstjóri ISS 

Annað langtímaleiðangur Gerst hófst 6. júní 2018 með eldflugaskot geimfarsins Sojus MS-09. Horizons var valið sem nafn ESA-leiðangs Gersts, sem fór fram sem hluti af ISS-leiðangur 56 og 57. 3. október það ár tók hann við starfi leiðangursstjóra ISS í þrjá mánuði, og var hann  fyrsti Þjóðverjinn og annar Vestur-Evrópubúinn til að gera sinna því hlutverki. Eftir 196 daga í geimnum lenti Sojus MS-09-áhöfnin, sem samanstóð af Alexander Gerst, rússneska geimfaranum Sergei Prokopjew og NASA-geimfaranum Serena Auñón-Chancellor, heilir í húfi á steppum Kasakstans þann 20. desember 2018. 

Með þessu verkefni náði Gerst 362 daga dvöl í geimnum og þar með varð hann sá Þjóðverji og ESA-geimfari sem hafði verið lengst í geimnum (og sló þar met Thomas Reiter).

Veftenglar 

 Alexander Gerst - Exploration
 planet3.de - The web pages of Alexander Gerst

Tilvísanir

Heimildir 

Þýskir geimfarar